**MEGÁLLAPODÁS MÓDOSÍTÁSA**

amely létrejött egyrészről **Szombathely Megyei Jogú Város Önkormányzata** (székhelye: 9700 Szombathely, Kossuth L. u. 1-3., adószáma: 15733658-2-18, statisztikai számjele: 15733658-8411-321-18; képviseletében eljár: Dr. Nemény András polgármester) a továbbiakban: **Megrendelő**

másrészről a **JCDecaux Hungary Zrt.** (székhely: 1027 Budapest, Ganz u. 16.; cégjegyzékszám: 01-10-045326; adószám: 13408381-2-41; képviseletében eljár együttesen: Samu Tímea vezérigazgató és Dede László pénzügyi igazgató) a továbbiakban: **Vállalkozó**

a továbbiakban együttesen: **Felek**

között, az alulírott napon és helyen az alábbi feltételekkel:

Felek rögzítik, hogy Szombathely Megyei Jogú Város Polgármesteri Hivatala valamint a Vállalkozó jogelődje, az Intermédia-Balaton Reklám és Szolgáltató Kft. között 1992. június 4. napján megállapodás jött létre Szombathely városának közigazgatási területén történő – hirdetéshordozóval ellátott – utasvárók és ezek üzemeltetése tárgyában (a továbbiakban: Megállapodás), melynek alapján a Vállalkozó jelenleg 47 db utasvárót üzemeltet és tart karban.

Bár a Megállapodást 1992-ben Szombathely Megyei Jogú Város Polgármesteri Hivatala kötötte (a polgármester aláírásával), azonban tekintettel a jelenleg hatályos jogszabályi környezetre – miszerint a Szombathely város közigazgatási területén található közterületek Szombathely Megyei Jogú Város Önkormányzata tulajdonát képezik, és a tulajdonosi pozícióból eredő valamennyi kötelezettséget és jogosultságot az önkormányzat teljesíti illetve gyakorolja – a Megállapodás módosítását megrendelői pozícióban Szombathely Megyei Jogú Város Önkormányzata köti, képviseletében a polgármester írja alá.

A Felek a Megállapodást a folyamatos, legutóbb 2022. október 11. napján folytatott egyeztetés alapján az alábbiak szerint módosítják:

1. A Megállapodás 3. bekezdése az alábbi rendelkezéssel egészül ki:

„Vállalkozó vállalja, hogy…, ***2023. január 1. napjától legalább 2 évente 1 db utasvárót telepít Szombathely Megyei Jogú Város közigazgatási területén.*** Vállalkozó az ezen felüli megrendeléseket, előzetes közös egyeztetést és megállapodást követően, az igényeknek megfelelően elégíti ki.”

1. A Megállapodás 10. bekezdése a következő rendelkezéssel egészül ki:

„***A Vállalkozó az általa nyújtott szolgáltatások keretében, a jelen szerződés időtartama alatt az adott időpontban ki nem használt és a jelen szerződés tárgyát képező szabad CityLight reklámeszközök használatát biztosítja a Megrendelő által megjelölt helyi programok népszerűsítésére, közérdekű információk megjelentetésére (ki nem használt, szabad reklámfelület alatt a megjelölt időpontban a Vállalkozó által nem értékesített felületet kell érteni). Megrendelő vonatkozó, kizárólag önkormányzati és közérdekű, gazdasági reklámnak nem minősülő célokra irányuló használati igényét a plakátkihelyezéssel érintett kampányidőszak (minden tárgyhónap 1-től 15. napja, illetve tárgyhó 16-tól annak utolsó napja) kezdetét legalább 10 (tíz), de legfeljebb 20 (húsz) nappal megelőzően köteles jelezni. A Vállalkozó a Megrendelő jelzését legkésőbb a kampányidőszak kezdetét megelőző 10 (tíz) nappal, vagy amennyiben ez nem lehetséges már, úgy az igény beérkezését követően 5 (öt) napon belül visszaigazolja, hogy az érintett kampányidőszakban a Megrendelő mely reklámeszközöket használhatja. A hirdetésekhez a Megrendelő biztosítja a szükséges plakátokat a Vállalkozó által alkalmazott, és a jelen megállapodás mellékletében foglalt ÁSZF szerint, melyeket legkésőbb 5 nappal a kampányidőszak kezdete előtt köteles Vállalkozó részére megküldeni, és amelyeket a Vállalkozó külön megrendelő alapján, előzetesen egyeztetett áron kihelyez.”***

1. A Megállapodás 13. bekezdése helyébe a következő rendelkezés lép:

„A Vállalkozó a kihelyezett utasvárók és önálló hirdetéshordozók üzemeltetését (karbantartását, hiánypótlását, rongálódás esetén való helyreállítását, de 10 %-nál nagyobb helyreállítási költség esetén a Megrendelő terhére, stb.) azok amortizációs idejének (15 év) leteltéig biztosítja, ***azaz a Felek megállapodnak, hogy a Megállapodásban foglaltakat az egyes kihelyezett utasvárókra vonatkozóan külön-külön, a kihelyezéstől számított 15 évre alkalmazzák.***”

A Felek rögzítik, hogy a Megállapodásnak a jelen módosítással nem érintett rendelkezéseit változatlan tartalommal továbbra is hatályosnak és magukra nézve kötelezőnek fogadják el.

Jelen Megállapodásmódosítást a Felek elolvasás és értelmezés után, mint akaratukkal mindenben megegyezőt helybenhagyólag aláírták.

**Szombathely, 2022. október „ ” Budapest, 2022. október „ ”**

|  |  |
| --- | --- |
|  |  |
| **/: Dr. Nemény András :/****polgármester****Szombathely Megyei Jogú Város Önkormányzata képviseletében** | **/: Samu Tímea :/****vezérigazgató****a JCDecaux Hungary Zrt.****képviseletében** |
|  | **/: Dede László :/****pénzügyi igazgató****a JCDecaux Hungary Zrt.****képviseletében** |